CELEX: 32018R1106
Language: mt
Date: 2018-08-08 00:00:00
Title: Regolament ta' Implimentazzjoni tal-Kummissjoni (UE) 2018/1106 tat-8 ta' Awwissu 2018 li jistabbilixxi standards tekniċi ta' implimentazzjoni fir-rigward tal-mudelli għad-dikjarazzjoni ta' konformità li għandhom jiġu ppubblikati u miżmuma minn amministraturi ta' parametri referenzjarji sinifikanti u mhux sinifikanti skont ir-Regolament (UE) 2016/1011 tal-Parlament Ewropew u tal-Kunsill (Test b'rilevanza għaż-ŻEE.)

9.8.2018   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 202/9
               
            
         REGOLAMENT TA' IMPLIMENTAZZJONI TAL-KUMMISSJONI (UE) 2018/1106
         tat-8 ta' Awwissu 2018
         li jistabbilixxi standards tekniċi ta' implimentazzjoni fir-rigward tal-mudelli għad-dikjarazzjoni ta' konformità li għandhom jiġu ppubblikati u miżmuma minn amministraturi ta' parametri referenzjarji sinifikanti u mhux sinifikanti skont ir-Regolament (UE) 2016/1011 tal-Parlament Ewropew u tal-Kunsill
         (Test b'rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) 2016/1011 tal-Parlament Ewropew u tal-Kunsill tat-8 ta' Ġunju 2016 dwar l-indiċi użati bħala parametri referenzjarji fi strumenti finanzjarji u kuntratti finanzjarji jew dwar il-kejl tal-prestazzjoni ta' fondi ta' investiment u li jemenda d-Direttivi 2008/48/KE u 2014/17/UE u r-Regolament (UE) Nru 596/2014 (1), u b'mod partikolari t-tielet subparagrafu tal-Artikoli 25(8) u 26(5) tiegħu,
         Billi:
         
                     (1)
                  
                  
                     L-Artikolu 25(7) tar-Regolament (UE) 2016/1011 jobbliga lill-amministraturi ta' parametri referenzjarji li jagħżlu li ma jikkonformawx ma' rekwiżit wieħed jew aktar ta' dan ir-Regolament jippubblikaw u jżommu dikjarazzjoni ta' konformità li tiddikjara għaliex mhuwiex xieraq li jikkonformaw ma' dawk ir-rekwiżiti. L-Artikolu 26(3) ta' dak ir-Regolament jimponi obbligu fuq l-amministraturi ta' parametri referenzjarji mhux sinifikanti, iżda b'rabta ma' firxa usa' ta' rekwiżiti.
                  
               
                     (2)
                  
                  
                     Id-dikjarazzjoni ta' konformità għandha tippermetti lil kull min jaqraha li jidentifika b'mod ċar id-dispożizzjonijiet tar-Regolament (UE) 2016/1011 li l-amministratur tal-parametru referenzjarju għażel li ma japplikax u r-raġunijiet għaliex l-amministratur iqis li huwa xieraq li ma jikkonformax ma' dawk id-dispożizzjonijiet.
                  
               
                     (3)
                  
                  
                     L-Artikoli 25(7) u 26(3) tar-Regolament (UE) 2016/1011 jirrikjedu li d-dikjarazzjoni ta' konformità tiddikjara b'mod ċar għaliex l-amministratur iqis li jkun xieraq li ma jikkonformax mad-dispożizzjonijiet inkwistjoni. Għaldaqstant jenħtieġ li l-mudelli jirrekjedu spjegazzjoni separata għal kull waħda mid-dispożizzjonijiet li ma tiġix applikata mill-amministratur.
                  
               
                     (4)
                  
                  
                     L-eżenzjonijiet fakultattivi fir-rigward tal-parametri referenzjarji sinikanti fl-Artikolu 25(1) tar-Regolament (UE) 2016/1011 huma subsett tal-eżenzjonijiet potenzjali għal parametri referenzjarji mhux sinifikanti fl-Artikolu 26(1) tal-istess Regolament. Sabiex tiġi żgurata l-konsistenza bejn iż-żewġ standards tekniċi ta' implimentazzjoni rikjesti fl-Artikolu 25(8) u l-Artikolu 26(5) fir-rigward ta' dawk l-eżenzjonijiet u sabiex jiġi evitat piż amministrattiv potenzjali mhux meħtieġ fuq l-amministraturi tal-parametri referenzjarji, huwa mixtieq li dawn l-istandards tekniċi ta' implimentazzjoni jinġabru f'Regolament wieħed.
                  
               
                     (5)
                  
                  
                     L-amministraturi jistgħu jagħżlu li jużaw dikjarazzjoni ta' konformità waħda għal grupp ta' parametri referenzjarji, sakemm dan tippermetti l-identifikazzjoni ċara tad-dispożizzjonijiet li l-amministratur ikun għażel li ma japplikax għal kull parametru referenzjarju kopert mid-dikjarazzjoni ta' konformità. Il-parametri referenzjarji sinifikanti u dawk mhux sinifikanti ma għandhomx jiġu inklużi f'dikjarazzjoni ta' konformità waħda. Jekk grupp ta' parametri referenzjarji ikun jinkludi parametri referenzjarji sinifikanti u oħrajn mhux sinifikanti iridu jitħejjew tal-anqas żewġ dikjarazzjonijiet ta' konformità.
                  
               
                     (6)
                  
                  
                     Jinħtieġ li l-amministraturi jingħataw biżżejjed żmien biex jiżguraw konformità mar-rekwiżiti ta' dan ir-Regolament. Għaldaqstant, jenħtieġ li dan ir-Regolament jibda japplika xahrejn wara li jkun daħal fis-seħħ,
                  
               
                     (7)
                  
                  
                     Dan ir-Regolament huwa bbażat fuq l-abbozz tal-istandards tekniċi ta' implimentazzjoni ppreżentat mill-Awtorità Ewropea tat-Titoli u s-Swieq lill-Kummissjoni.
                  
               
                     (8)
                  
                  
                     L-Awtorità Ewropea tat-Titoli u s-Swieq wettqet konsultazzjonijiet pubbliċi miftuħa dwar l-abbozz tal-istandards tekniċi ta' implimentazzjoni li fuqhom huwa bbażat dan ir-Regolament, analizzat il-kostijiet u l-benefiċċji potenzjali relatati u talbet l-opinjoni tal-Grupp tal-Partijiet Ikkonċernati tat-Titoli u s-Swieq stabbilit mill-Artikolu 37 tar-Regolament (UE) Nru 1095/2010 tal-Parlament Ewropew u tal-Kunsill (2),
                  
               ADOTTAT DAN IR-REGOLAMENT:
         
            Artikolu 1
            Mudelli tad-dikjarazzjoni ta' konformità
            
               1.   Il-mudell tad-dikjarazzjoni ta' konformità msemmija fl-Artikolu 25(7) tar-Regolament (UE) 2016/1011 huwa stipulat fl-Anness I ta' dan ir-Regolament.
            
            
               2.   Il-mudell tad-dikjarazzjoni ta' konformità msemmija fl-Artikolu 26(3) tar-Regolament (UE) 2016/1011 huwa stipulat fl-Anness II ta' dan ir-Regolament.
            
         
         
            Artikolu 2
            Dħul fis-seħħ
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
            Huwa għandu japplika mid-29 ta' Ottubru 2018.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, it-8 ta' Awwissu 2018.
            
               
                  Għall-Kummissjoni
               
               
                  Il-President
               
               Jean-Claude JUNCKER
            
         
         
            (1)  ĠU L 171, 29.6.2016, p. 1.
         
            (2)  Ir-Regolament (UE) Nru 1095/2010 tal-Parlament Ewropew u tal-Kunsill tal-24 ta' Novembru 2010 li jistabbilixxi Awtorità Superviżorja Ewropea (Awtorità Ewropea tat-Titoli u s-Swieq) u li jemenda d-Deċiżjoni Nru 716/2009/KE u li jħassar id-Deċiżjoni tal-Kummissjoni 2009/77/KE (ĠU L 331, 15.12.2010, p. 84).
      
      
         
            ANNESS I
            
               Mudell għad-dikjarazzjoni ta' konformità msemmija fl-Artikolu 25(7) tar-Regolament (UE) 2016/1011
            
            
                        Entrata
                     
                     
                        Kaxxa tat-test
                     
                  
                        A.   Informazzjoni Ġenerali
                        
                     
                  
                        
                                    1.
                                 
                                 
                                    Id-data ta' meta nħoloq dan id-dokument u, fejn japplika, ta' meta ġie aġġornat l-aħħar
                                 
                              
                     
                        
                                    1.
                                 
                                 
                                    Maħluq: [jj/xx/ss]
                                    
                                    L-aħħar darba li ġie aġġornat: [jj/xx/ss]
                                    
                                 
                              
                  
                        
                                    2.
                                 
                                 
                                    Isem l-amministratur
                                 
                              
                     
                        
                                    2.
                                 
                                 
                                    [Kif jidher fir-“Reġistru tal-amministraturi u l-parametri referenzjarji” ppubblikat mill-ESMA]
                                 
                              
                  
                        
                                    3.
                                 
                                 
                                    Awtorità Nazzjonali Kompetenti Rilevanti
                                 
                              
                     
                        
                                    3.
                                 
                                 
                                    [L-awtorità kompetenti li awtorizzat jew irreġistrat l-amministratur f'konformità mal-Artikolu 34(1) tar-Regolament (UE) 2016/1011]
                                 
                              
                  
                        
                           It-taqsima li jmiss:
                        
                        
                                    —
                                 
                                 
                                    
                                       tidentifika l-parametru referenzjarju sinifikanti jew il-parametri referenzjarji sinifikanti li għalihom ma japplikawx xi dispożizzjonijiet,
                                    
                                 
                              
                                    —
                                 
                                 
                                    
                                       tidentifika d-dispożizzjonijiet li l-amministratur għażel li ma japplikax, u
                                    
                                 
                              
                                    —
                                 
                                 
                                    
                                       tispjega għaliex huwa xieraq li l-amministratur ma jikkonformax ma' kull dispożizzjoni bħal din.
                                    
                                 
                              
                           Jekk dan id-dokument ikun relatat ma' aktar minn parametru referenzjarju sinifikanti wieħed ipprovdut mill-amministratur, trid timtela taqsima separata għal kull sett ta' parametri referenzjarju li għalih:
                        
                        
                                    —
                                 
                                 
                                    
                                       id-dispożizzjonijiet li l-amministratur jagħżel li ma japplikax ikunu l-istess għal dawk il-parametri referenzjarji kollha, u
                                    
                                 
                              
                                    —
                                 
                                 
                                    
                                       għal kull dispożizzjoni, l-ispjegazzjoni għaliex huwa xieraq li l-amministratur ma jikkonformax mad-dispożizzjoni tkun l-istess għall-parametri referenzjarji kollha.
                                    
                                 
                              
                  
                        B.   
                              [Ikteb isem l-amministratur kif stipulat fl-entrata 2 tat-taqsima A] jagħżel li ma japplikax id-dispożizzjonijiet li ġejjin tar-Regolament (UE) 2016/1011 fir-rigward tal-parametru referenzjarju sinifikanti jew tal-parametri referenzjarji sinifikanti identifikati hawn taħt
                        
                     
                  
                        
                                    1.
                                 
                                 
                                    Il-parametru referenzjarju jew paramatri referenzjarji li għalihom ma tapplikax/japplikawx id-dispożizzjoni jew dispożizzjonijiet li ġejjin
                                 
                              
                     
                        
                                    1.
                                 
                                 
                                    [Ikteb isem il-parametru referenzjarju, jew ta' kull wieħed mill-parametri referenzjarji, fosthom in-numru internazzjonali għall-identifikazzjoni tat-titoli (ISIN) tiegħu jew tagħhom jew, fejn ma hemmx ISIN, kwalunkwe identifikatur ieħor li jkun disponibbli]
                                 
                              
                  
                        
                                    2.
                                 
                                 
                                    Indikazzjoni ta' fejn id-dikjarazzjoni tal-parametru referenzjarju għall-parametru referenzjarju rilevanti jew għal kull wieħed mill-parametri referenzjarji rilevanti hija ppubblikata
                                 
                              
                     
                        
                                    2.
                                 
                                 
                                    [eż. il-ħolqa tal-paġna web]
                                 
                              
                  
                        
                                    3.
                                 
                                 
                                    
                                                (i)
                                             
                                             
                                                Id-dispożizzjoni jew dispożizzjonijiet tar-Regolament (UE) 2016/1011 li ma japplikawx
                                             
                                          
                                                (ii)
                                             
                                             
                                                Għal kull waħda mid-dispożizzjonijiet spjega għaliex huwa xieraq li l-amministratur ma jikkonformax mad-dispożizzjoni partikolari
                                             
                                          
                              
                     
                        
                                    3(i)
                                 
                                 
                                    [Għal kull dispożizzjoni ikteb in-numru tal-Artikolu, il-paragrafu u, fejn japplika, il-punt speċifiku tar-Regolament (UE) 2016/1011 u t-test sħiħ tad-dispożizzjoni]
                                 
                              
                  
                        
                                    3(ii)
                                 
                                 
                                    [Għal kull dispożizzjoni ikteb spjegazzjoni speċifika, dettaljata u ċara dwar għala mhuwiex xieraq li l-amministratur ma jikkonformax mad-dispożizzjoni, b'kunsiderazzjoni tan-natura u l-impatt tal-parametru referenzjarju jew parametri referenzjarji u d-daqs tal-amministratur.]
                                 
                              
                  
      
      
         
            ANNESS II
            
               Mudell għad-dikjarazzjoni ta' konformità msemmija fl-Artikolu 26(3) tar-Regolament (UE) 2016/1011
            
            
                        Entrata
                     
                     
                        Kaxxa tat-test
                     
                  
                        A.   Informazzjoni Ġenerali
                        
                     
                  
                        
                                    1.
                                 
                                 
                                    Id-data ta' meta nħoloq dan id-dokument u, fejn japplika, ta' meta ġie aġġornat l-aħħar
                                 
                              
                     
                        
                                    1.
                                 
                                 
                                    Maħluq: [jj/xx/ss]
                                    
                                    L-aħħar darba li ġie aġġornat: [jj/xx/ss]
                                    
                                 
                              
                  
                        
                                    2.
                                 
                                 
                                    Isem l-amministratur
                                 
                              
                     
                        
                                    2.
                                 
                                 
                                    [Kif jidher fir-“Reġistru tal-amministraturi u l-parametri referenzjarji” ppubblikat mill-ESMA]
                                 
                              
                  
                        
                           It-taqsima li jmiss:
                        
                        
                                    —
                                 
                                 
                                    
                                       tidentifika l-parametru referenzjarju jew il-parametri refererenzjarji mhux sinifikanti li għalihom ma japplikawx xi dispożizzjonijiet,
                                    
                                 
                              
                                    —
                                 
                                 
                                    
                                       tidentifika d-dispożizzjonijiet li l-amministratur għażel li ma japplikax, u
                                    
                                 
                              
                                    —
                                 
                                 
                                    
                                       tispjega għaliex huwa xieraq li l-amministratur ma jikkonformax ma' kull dispożizzjoni bħal din.
                                    
                                 
                              
                           Jekk dan id-dokument jirrelata ma' familja ta' parametri referenzjarji mhux sinifikanti pprovduta mill-amministratur, trid timtela taqsima separata għal kull grupp ta' parametri referenzjarji li għalih:
                        
                        
                                    —
                                 
                                 
                                    
                                       id-dispożizzjonijiet li l-amministratur jagħżel li ma japplikax ikunu l-istess għal dawk il-parametri referenzjarji kollha, u
                                    
                                 
                              
                                    —
                                 
                                 
                                    
                                       għal kull dispożizzjoni, l-ispjegazzjoni għaliex huwa xieraq li l-amministratur ma jikkonformax mad-dispożizzjoni tkun l-istess għall-parametri referenzjarji kollha.
                                    
                                 
                              
                  
                        B.   
                              [Ikteb isem l-amministratur kif stipulat fl-entrata 2 tat-taqsima A] jagħżel li ma japplikax id-dispożizzjonijiet li ġejjin tar-Regolament (UE) 2016/1011 fir-rigward tal-parametru referenzjarju mhux sinifikanti jew tal-parametri referenzjarji mhux sinifikanti identifikati hawn taħt
                        
                     
                  
                        
                                    1.
                                 
                                 
                                    Il-parametru referenzjarju jew paramatri referenzjarji li għalihom ma tapplikax/japplikawx id-dispożizzjoni jew dispożizzjonijiet li ġejjin
                                 
                              
                     
                        
                                    1.
                                 
                                 
                                    [Ikteb isem il-parametru referenzjarju, jew ta' kull wieħed mill-parametri referenzjarji, fosthom in-numru internazzjonali għall-identifikazzjoni tat-titoli (ISIN) tiegħu jew tagħhom jew, fejn ma hemmx ISIN, kwalunkwe identifikatur ieħor li jkun disponibbli]
                                 
                              
                  
                        
                                    2.
                                 
                                 
                                    
                                                (i)
                                             
                                             
                                                Id-dispożizzjoni jew dispożizzjonijiet tar-Regolament (UE) 2016/1011 li ma japplikawx
                                             
                                          
                                                (ii)
                                             
                                             
                                                Għal kull waħda mid-dispożizzjonijiet spjega għaliex huwa xieraq li l-amministratur ma jikkonformax mad-dispożizzjoni partikolari
                                             
                                          
                              
                     
                        
                                    2(i)
                                 
                                 
                                    [Għal kull dispożizzjoni ikteb in-numru tal-Artikolu, il-paragrafu u, fejn japplika, il-punt speċifiku tar-Regolament (UE) 2016/1011 u t-test sħiħ tad-dispożizzjoni]
                                 
                              
                  
                        
                                    2(ii)
                                 
                                 
                                    [Għal dispożizzjoni, ikteb spjegazzjoni speċifika, dettaljata u ċara għaliex huwa xieraq li l-amministratur ma jikkonformax mad-dispożizzjoni.]